**Leiki Oy** on suomalainen ohjelmistoalan yritys, joka tarjoaa patentoitua teknologiaa verkkosivustoille sisällön löytämiseen ja mainonnan kohdentamiseen. Teknologia perustuu yksityiskohtaiseen automaattiseen sisältöanalyysiin ja reaaliaikaiseen käyttäjän kiinnostusten oppimiseen.  Leikin asiakkaita ovat kustantajat, vähittäiskauppiaat ja mainosalan yritykset Euroopassa ja Yhdysvalloissa. 

Yrityksen pääkonttori sijaitsee Helsingissä ja Yhdysvaltain toimisto Piilaaksossa. Yrityksen on perustanut Petrus Pennanen Helsingissä vuonna 2000.

Tuote
-----

Yhtiön tuote on nimeltään *Leiki Focus*. Tuote liitetään johonkin verkkosivustoon. Sivustossa tuote toimii siten, että se näyttää sivuston käyttäjälle tätä kiinnostavaa sisältöä. Tuotteen avulla voidaan myös kohdentaa mainontaa ja mainoskampanjoita sivuston käyttäjille. Tuotteen ominaisuuksiin kuuluu, että se analysoi sivujen sisältöä. Voidakseen näyttää sisältöä ja mainoksia käyttäjälle tuote tarkkailee käyttäjän kiinnostuksen kohteita ja vertaa sivujen sisältöä niihin.

Leiki on koko historiansa ajan kehittänyt Leiki Focus -tuotetta. Tuotteen kyky analysoida sisältöjä ja päätellä käyttäjien kiinnostuksia perustuu ontologiaan, jossa yli 2 miljoonaa sanayhdistelmää liittyy yli 100 000 kieliriippumattomaan käsitteeseen.*lähde?*

Asiakkaat ja palvelut
---------------------

Suomessa muun muassa Yleisradion, MTV:n, Alma Median, Talentumin ja Allerin verkkopalveluihin on kytketty Leikin järjestelmä. Yhdysvalloissa Leikin asiakkaisiin kuuluu maailman suurin sisällönsuositteluverkosto Outbrain. 

Useisiin Suomen suurimpiin verkkopalveluihin kytketty Leikin palvelu seuraa jatkuvasti kaikkien kävijöiden selauskäyttäytymistä, päivittää sen perusteella kuhunkin selaimeen liittyvää reaaliaikaista kiinnostusprofiilia ja suosittelee todennäköisesti kiinnostavaa sisältöä sekä sivulla olevien aiheiden että käyttäjän kiinnostushistorian perusteella. Leikin tietokannoissa on lähes kaikkien suomalaisten selainten reaaliaikaiset kiinnostustiedot. Leikin seuranta on anonyymiä ja sen voi halutessaan kytkeä pois. 

Yrityksen tarjoamat suositteluelementit löytää suomalaisten mediayhtiöiden palveluista kuten yle.fi, iltalehti.fi, mtv.fi ja suomi24.fi esimerkiksi otsikoiden "Poimintoja Ylen sisällöstä", "Lisää aiheesta" ja "Suosittelemme" alta. Tyypillisesti palveluiden etusivuilla elementit suosittelevat sisältöjä käyttäjän kiinnostushistorian perusteella, ja artikkelisivuilla suositellaan kyseisen artikkelin aiheisiin liittyvää sisältöä. Tarkoituksena on saada käyttäjä löytämään kiinnostava sisältö sekä saman palvelun sisältä että muista mediayhtiön palveluista ilman tarvetta käyttää hakukonetta. 

Julkisella sektorilla Leikiä käyttää Ympäristöministeriön Tarkkailija-palvelu, johon Leiki integroi kaikkien Suomen kuntien ja useimpien ministeriöiden artikkelit, dokumentit ja muut verkossa näkyvät sisällöt. Palvelu mahdollistaa tiedon hakemisen tiettyyn paikkaan ja aiheeseen liittyen niin että monimerkityksellisten sanojen kuten "Vesijärvi" tai "Kallio" oikea merkitys selvitetään ja haku kohdistetaan siihen. Palvelu tarjoaa myös suositteluelementin, jolla julkishallinnon sisällöt voidaan yhdistää toisiinsa organisaatiorajojen yli.

Vähittäiskaupan puolella Leikin asiakkaisiin kuuluvat Keskon suomalaiset verkkopalvelut.

Palkintoja
----------

2005 Red Herring Top 100 European technology companies; 
2007 European ICT Prize; 
2007 UK Newspaper Awards, Most Innovative Technology for Financial Times Mobile News Reader; 
2008 Vuoden Mediainnovaatio, 2015 Good Practice for Environmental Information, Office of the United Nations High Commissioner for Human Rights

Lähteet
-------

1. ↑
2. ↑   (Arkistoitu – Internet Archive)
3. ↑  Leiki löysi kaasun rattia kääntämällä *IT Viikko*.
4. ↑   (Arkistoitu – Internet Archive)
5. 1 2   (Arkistoitu – Internet Archive)
6. ↑  National Broadcaster Extends Leiki Smart Services to All Sites *Leiki News*.  Arkistoitu 13.10.2015.
7. ↑  News Watchdog App Delivers Personalized News *Leiki News*.  Arkistoitu 13.10.2015.
8. ↑  Aller uudisti datamyyntikonseptinsa - rikkoo perinteitä *marmai.fi*.
9. ↑   (Arkistoitu – Internet Archive)
10. ↑  Leiki Privacy *leiki.com*.
11. ↑  Areena suosittelee *Yle Areena blogi*.
12. ↑  Julkishallinnon palvelujen ja sisältöjen yhdistäminen – teoriaa vai käytäntöä? *SADe-ohjelman blogi*.
13. ↑  Yhtyneet motorisoi personoitua mainontaa *IT Viikko*.
14. ↑  Tarkkailija vahtii asuinympäristöä puolestasi *Paikkatietoikkuna*.
15. ↑  Yhdistetään Suomen julkishallinto! *Petrus Pennasen blogi*.  Arkistoitu 11.8.2016.
16. ↑  Tarkkaile elinympäristöäsi uuden sähköisen palvelun avulla Suomen Ympäristökeskus.  Arkistoitu 5.3.2016.
17. ↑  What is happening in your local environment? Stay tuned by using Leiki’s SmartSearch in the Observer Service *Leiki News*.  Arkistoitu 13.10.2015.
18. ↑  Kesko – The User-Centric Retailer *Leiki case study*.  Arkistoitu 28.4.2015.
19. ↑
20. ↑
21. ↑   (Arkistoitu – Internet Archive)
22. ↑
23. ↑
24. ↑   (Arkistoitu – Internet Archive)

Aiheesta muualla
----------------

* Leikin verkkosivut